RESOLUCIÓN do 25 de abril de 2008 pola que se procede á publicación das subvencións concedidas en virtude da Resolución  do 18 de decembro de 2007, que anuncia convocatoria pública de subvencións ao sector escénico e musical para o ano 2008.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 08/05/2008

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de Subvencións de Galicia; e en virtude do establecido na cláusula novena, número 3º da Resolución do 18 de decembro de 2007, pola que se establecen as bases reguladoras e se anuncia convocatoria pública de subvencións ao sector escénico e musical para o ano 2008, procédese á publicación das subvencións concedidas.
Así mesmo, e consonte co disposto no artigo 9 do Decreto lexislativo 1/1999, do 12 de outubro, polo que se aprobou o texto refundido da Lei de réxime financeiro e orzamentario de Galicia, a competencia para resolver e, polo tanto, para ordenar a publicación das axudas concedidas, correspóndelle ao IGAEM.
Á vista dos informes-proposta de resolución formulados pola Xerencia do IGAEM, así como polas distintas comisións de valoración constituídas para o efecto para a análise dos proxectos presentados polos solicitantes ás modalidades A-1, A-2, A-3, A-4, C1, C2, D, E e G), e unha vez aprobadas as propostas en xuntanza do Consello Reitor do pasado 24 de abril de 2008,
RESOLVO:
1. Conceder as axudas que se relacionan no anexo desta resolución, consonte os seguintes criterios de adxudicación:
Finalidade da axuda: as subvencións concedidas ao abeiro da Resolución do 18 de decembro de 2007 van destinadas á promoción do tecido escénico e musical na Comunidade Autónoma galega.
Norma reguladora: resolución do IGAEM do 18 de decembro de 2007, pola que se establecen as bases reguladoras e se anuncia convocatoria pública de subvencións ao sector escénico e musical para o ano 2008 (DOG nº 9, do 14 de xaneiro).
Aplicacións orzamentarias: as partidas orzamentarias afectadas do IGAEM, dentro dos orzamentos xerais da Comunidade Autónoma de Galicia para o ano 2008, son as seguintes:
-Modalidades A (en todas as súas vertentes de anual ou bianual): 12.90.432B.770.0.
-Modalidades C e E: 12.90.432B.470.0.
-Modalidade D: 12.90.432B.760.0.
-Modalidade F: 12.90.432B.481.0.
-Modalidade G: 12.90.432B.480.0.
Crédito orzamentario máximo e comprometido:
-Modalidades A: 2.120.000 euros.
-Modalidade C: 380.000 euros.
-Modalidade D: 120.000 euros.
-Modalidade E: 200.000 euros.
-Modalidade F: 110.000 euros.
-Modalidade G: 40.000 euros.
Persoas físicas e xurídicas beneficiarias das subvencións, e importe das axudas concedidas a cada un deles expresada en euros, por orde de cronolóxica e/ou de puntuación: véxase anexo.
2. O pagamento das axudas económicas farase unha vez realizada a debida xustificación. Esta efectuarase de xeito individualizado, segundo a cantidade asignada polo órgano concedente e, en todo caso, co prazo límite de xustificación consignado e previsto no capítulo respectivo de cada modalidade de subvención, tal e como se prevé na cláusula décima, número 3º das bases.
O incumprimento total ou parcial por parte dos beneficiarios das bases establecidas na resolución da convocatoria suporá a perda do dereito a percibir a subvención correspondente; así mesmo, a non entrega da documentación específica sinalada nas cláusulas da convocatoria será causa de revogación da cantidade asignada, debendo procederse ao reintegro das contías percibidas, se for o caso, e sen prexuízo das responsabilidades que se puideren exixir.
3. As solicitudes non incluídas expresamente nesta resolución de concesión entenderanse denegadas ou desestimadas, de conformidade co previsto no artigo 23.3º da Lei 9/2007, do 13 de xuño, de subvencións de Galicia, coa excepción das solicitudes pendentes de emenda da documentación requirida dentro do prazo establecido para o efecto.
4. Contra esta resolución de concesión de axudas, que non esgota a vía administrativa, os interesados poderán interpor recurso de alzada ante a Consellería de Cultura e Deporte da Xunta de Galicia no prazo dun mes, contado desde o día seguinte á data da súa publicación no DOG ou o da súa notificación, e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
5. Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de abril de 2008.
Ánxela Bugallo Rodríguez
Presidenta do Instituto Galego das Artes
Escénicas e Musicais
Ver referencia pdf "08800D014P077.PDF"
SERVICIO GALEGO DE PROMOCIÓN DA IGUALDADE DO HOME E DA MULLER